AIŠKINAMASIS RAŠTAS

Dėl savivaldybės nekilnojamojo turto nurašymo ir likvidavimo

 **1. Parengto tarybos sprendimo projekto tikslai ir uždaviniai**

Molėtų rajono savivaldybės turto pripažinto nereikalingu arba netinkamu (negalimu) naudoti komisija 2020 m. sausio 10 d. Nereikalingų arba netinkamų (negalimų) naudoti daiktų apžiūros pažyma Nr. S17-1(MO1) pasiūlė pripažinti netinkamu (negalimais) naudoti pagalbinio ūkio paskirties medinių pastatų bloką Nr. 1, esantį Molėtų m., Amatų g. (prie Amatų g. Nr. 6, 8, 10), kurio tūris yra 548 kub. m, vertė 2437 eurai, statinio koordinatės X 6122464, Y 589816. Šis statinys teismo pripažintas bešeimininkiu ir perduotas Savivaldybės nuosavybėn.

Molėtų rajono savivaldybės administracijos direktoriaus 2020 m. sausio 14 d. įsakymu Nr. B6-27 statinys buvo pripažintas netinkamu (negalimu) naudoti, nes yra nusidėvėjęs fiziškai ir funkciškai (technologiškai), trukdantis statyti naujus statinius, rekonstruoti esamus statinius ir teritorijas.

Statinio (malkinių bloko) konstrukcijos nestabilios, pasvirusios. Malkinės praradę savo funkcinę paskirtį, nes daugiabučiai namai Amatų g. Nr. 6, 8, 10 jau šildomi centralizuotai.

Parengto sprendimo projekto tikslas – nurašyti pripažintą netinkamu (negalimu) naudoti Molėtų rajono savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą statinį ir jį likviduoti.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas.

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 27 straipsnio 2 ir 6 dalys.

Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, 9.2, 9.4, 13.1.1 papunkčiai.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – savivaldybei nuosavybės teise priklausantį turtą nurašius, pavojų aplinkai ir aplinkiniams keliantis nestabilių konstrukcijų statinys bus likviduotas, teritorija sutvarkyta, vykdant Molėtų miesto centrinės dalies kompleksinio sutvarkymo projekto II etapą.

Neigiamų pasekmių nenumatoma.

**4. Priemonės sprendimui įgyvendinti**

Vykdyti Molėtų rajono savivaldybės tarybos sprendimą.

 **5. Lėšų poreikis ir jų šaltiniai (prireikus skaičiavimai ir išlaidų sąmatos)**

Statinių likvidavimui reikalingų lėšų poreikis apie 1,3 tūkst. eurų.

**6. Vykdytojai, įvykdymo terminai**

Molėtų rajono savivaldybės administracija.